
Temeljem članka 25. stavak 4. Zakona o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12., 137/15., 123/17., 98/19. i 144/20.), članka 30. točka 2. i članka 26. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.), Skupština Osječko-baranjske županije donijela je na ___. sjednici ______ 2022. godine

O D L U K U
o načinu podnošenja

 prijedloga i peticija građana 

Osječko-baranjske županije 

i odlučivanju o njima
Članak 1.
Ovom Odlukom uređuje se način podnošenja prijedloga i peticija građana Osječko-baranjske županije (u daljnjem tekstu: građana) i odlučivanje o njima.

Građani imaju pravo Skupštini Osječko-baranjske županije (u daljnjem tekstu: Skupština) predlagati donošenje općeg akta ili rješavanje određenog pitanja iz njezinog djelokruga te podnositi peticije o pitanjima iz samoupravnog djelokruga Osječko-baranjske županije (u daljnjem tekstu: Županija) od lokalnog značenja, u skladu sa zakonom, Statutom Županije i ovom Odlukom.
Članak 2.
Građani koji žele pokrenuti postupak za prikupljanje potpisa, a vezano uz predlaganje donošenja općeg akta ili rješavanje određenog pitanja odnosno koji žele pokrenuti postupak vezano uz podnošenje peticije (u daljnjem tekstu: podnositelji) dužni su predsjedniku Skupštine dostaviti podatke o podnositelju prijedloga (ime i prezime/naziv, adresa prebivališta/sjedišta, broj telefona, adresa elektroničke pošte), o vremenu prikupljanja potpisa koje može trajati najduže 30 dana, te kratko obrazloženje prijedloga općeg akta čije se donošenje predlaže, pitanja koje se želi riješiti, odnosno  pitanja koje je sadržaj peticije.

Podatke iz stavka 1. ovoga članka podnositelji dostavljaju predsjedniku Skupštine putem pošte ili elektroničkim putem.

Članak 3.

Potpisi birača prikupljaju se na Obrascu za prikupljanje potpisa (u daljnjem tekstu: Obrazac) koji je sastavni dio ove Odluke.
Članak 4.

Podnositelji su dužni u roku od pet dana od dana u kojem je istekao rok za prikupljanje potpisa, predsjedniku Skupštine dostaviti ispunjeni Obrazac s prikupljenim potpisima putem pošte ili elektroničkim putem.
Obrazac iz prethodnog stavka predan izvan roka neće se razmatrati.
Članak 5.

Predsjednik Skupštine će u roku od tri dana od zaprimanja Obrasca isti dostaviti Odboru za zakonodavnu djelatnost i statutarno-pravna pitanja (u daljnjem tekstu: Odbor).
Odbor utvrđuje je li za prijedlog odnosno peticiju prikupljen dovoljan broj pravovaljanih potpisa birača te je li predloženo donošenje općeg akta ili rješavanje određenog pitanja iz djelokruga Skupštine, odnosno je li podnesena peticija o pitanjima iz samoupravnog djelokruga Županije.
Članak 6.

Po okončanju prebrojavanja potpisa, a najkasnije u roku od dva mjeseca od zaprimanja  Obrasca, Odbor će izvijestiti Skupštinu o provedenim radnjama iz članka 5. stavka 2. ove Odluke te predložiti Skupštini daljnje postupanje.
Članak 7.

Skupština mora raspravljati o prijedlogu i peticiji iz članka 1. ove Odluke ako prijedlog odnosno peticiju potpisom podrži najmanje 10% ukupnog broja birača u Županiji te dati odgovor podnositeljima najkasnije u roku od tri mjeseca od dana zaprimanja prijedloga.

Članak 8.

Izrazi u ovoj Odluci koji imaju rodno značenje odnose se jednako na muški i ženski rod.

Članak 9.

Ova Odluka stupa na snagu osmog dana od dana objave u "Županijskom glasniku".


Predsjednica


Ivana Bagarić

KLASA:

URBROJ:

Prilog - Obrazac za prikupljanje potpisa 

Potpisom ovoga obrasca prihvaćate ustupanje Vaših osobnih podataka te potvrđujete da ste pročitali i razumjeli ovu privolu te dopuštate Tajništvu Županije (u daljnjem tekstu: Voditelj obrade) da te osobne podatke prikuplja, obrađuje i koristi u svrhu prikupljanja potpisa radi podnošenja prijedloga građana za donošenje općeg akta ili rješavanje određenog pitanja iz djelokruga Skupštine te podnošenja peticija građana o pitanjima od lokalnog značenja iz samoupravnog djelokruga Županije.

Voditelj obrade će s Vašim osobnim podacima postupati sukladno Općoj uredbi o zaštiti podataka (EU GDPR) i Zakonu o provedbi opće uredbe o zaštiti podataka (''Narodne novine'' broj 42/18.) uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. Voditelj obrade štiti privatnost i čuva povjerljivost Vaših osobnih podataka te omogućava pristup i priopćavanje osobnih podataka samo onim svojim zaposlenicima kojima su oni potrebni radi provedbe njihovih radnih aktivnosti, a trećim osobama samo u slučajevima koji su propisani zakonom ili predstavljaju dio projektnih aktivnosti.


Napominjemo da u svako doba, u potpunosti ili djelomice, bez naknade i objašnjenja možete odustati od dane privole i zatražiti prestanak aktivnosti obrade Vaših osobnih podataka. Opoziv privole možete podnijeti osobno dolaskom na adresu: Trg Ante Starčevića 2, Osijek ili e-poštom na adresu: tajnistvo@obz.hr. Također, ako smatrate da su povrijeđena Vaša prava možete se obratiti službeniku za zaštitu osobnih podataka Osječko-baranjske županije putem e mail adrese zastita.podataka@obz.hr ili izravno akreditacijskom tijelu nadležnom za zaštitu osobnih podataka u RH (Agencija za zaštitu osobnih podataka, www.azop.hr).
	Podaci o podnositelju

	Ime i prezime/naziv
	

	Adresa prebivališta/sjedišta
	

	Broj telefona
	

	Adresa elektroničke pošte
	


	Vrijeme prikupljanja potpisa (najduže 30 dana)
	


Prikupljanje potpisa vezano uz (zaokružiti):

a) predlaganje općeg akta

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

(naziv općeg akta čije se donošenje predlaže, razlog, svrha i cilj donošenja općeg akta, objasniti značenje za Županiju)

b) rješavanje određenog pitanja

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
(obrazložiti pitanje čije se rješavanje predlaže, razlog, svrha i cilj rješavanja pitanja, prijedlog rješenja pitanja, objasniti značenje za Županiju)

c) podnošenje peticije

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
(naziv peticije čije se podnošenje predlaže, razlog, svrha i cilj peticije, objasniti značenje za Županiju)

	Ime i prezime

	Adresa

prebivališta

___________________________

Potpis podnositelja








      (Ovjeriti pečatom ukoliko je primjenjivo)

